Код по КН
 В тази колона е посочен кодът по КН. КН, създадена с Регламент (ЕИО) No 2658/87, се основава на Международната конвенция относно Хармонизираната система за описание и кодиране на стоките (ХС), сключена в Брюксел на 14 юни 1983 г. и одобрена с Решение No 87/369/ЕИО на Съвета (4). КН възпроизвежда позициите и подпозициите от ХС до шест цифри, като само седмата и осмата цифра създават допълнителни подпозиции, които са специфични за нея.
 Когато е използван четирицифрен код: Ако не е указано друго, всички животни и стоки, спадащи към този четирицифрен код, или чийто код започва с тези четири цифри, подлежат на официален контрол на граничните контролни пунктове. В повечето такива случаи е направена разбивка на шест- или осемцифрени кодове на съответните кодове по КН, включени в системата TRACES, посочена в член 133, параграф 4 от Регламент (ЕС) 2017/625
 Когато се изисква само някои конкретни животни и стоки с четири-, шест- или осемцифрен код да бъдат подложени на официален контрол и в КН не съществува съответно подразделение за този код, кодът е обозначен с „Ex“. В такъв случай животните и стоките, обхванати от настоящия регламент, се определят от обхвата на кода по КН и от този на съответното описание в колона 2 и уточненията и обясненията в колона 3.
 5. Колона 2 — Описание
 Описанието на животните и стоките е съгласно посоченото в колона „Описание“ на КН.
 Без да се засягат правилата за тълкуване на КН, текстът на описанието на животните и стоките в колона 2 има единствено ориентировъчен характер, тъй като животните и стоките, попадащи в обхвата на настоящия регламент, са определени с кодовете по КН.
 6. Колона 3 — Уточнения и обяснения
 Тази колона съдържа данни за обхванатите животни или стоки. Допълнителна информация за животните или стоките, обхванати от различните глави на КН, може да бъде намерена в обяснителните бележки към Комбинираната номенклатура на Европейския съюз (5).
 Продуктите, получени от странични животински продукти, обхванати от Регламент (ЕО) No 1069/2009 на Европейския парламент и на Съвета (6) и Регламент (ЕС) No 142/2011, не са конкретно определени в правото на Съюза. Официален контрол се извършва по отношение на продуктите, които са частично преработени, но продължават да бъдат сурови продукти за по-нататъшна преработка в одобрено или регистрирано предприятие на местоназначението. Официалните инспектори на граничните контролни пунктове при необходимост преценяват и уточняват дали производният продукт е бил преработен в достатъчна степен, така че да не се изисква допълнителният официален контрол, предвиден в правото на Съюза.
 ГЛАВА 1
 Живи животни
 Забележка към глава 1 (извадка от забележките към същата глава от КН)
 „1.
 Настоящата глава включва всички живи животни, с изключение на:
 а)
 рибите и ракообразните, мекотелите и другите водни безгръбначни от позиции 0301, 0306, 0307 или 0308;
 б)
 културите от микроорганизми и другите продукти от позиция 3002; както и
 в)
 животните от позиция 9508.“
 Извадка от обяснителните бележки към Хармонизираната система
 „Позиция 0106 включва, inter alia, следните домашни или диви животни:
 А)
 Бозайници
 1)
 Примати
 2)
 Китове, делфини и морски свине (бозайници от разред Китоподобни /Cetacea/); ламантини и дюгони (бозайници от